SL Uradni list Evropske unije C 275/9

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2008/C 275/04)

Številka XA: XA 218/07

Država članica: Republika Slovenija

Regija: Območje občine Dobrna

Naziv sheme pomoči ali ime podjetja, ki prejme individualno pomoč: Programi razvoja podeželja v občini Dobrna 2007–2013

Pravna podlaga: Pravilnik o dodeljevanju državnih pomoči v občini Dobrna

Načrtovani letni izdatki po shemi ali skupni znesek individualne pomoči, dodeljene podjetju:

2007: 12 100 EUR

2008: 12 100 EUR

2009: 12 250 EUR

2010: 12 250 EUR

2011: 12 400 EUR

2012: 12 400 EUR

2013: 12 400 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 40 % upravičenih stroškov.

Podpore se dodelijo za naložbe na področju obnove gospodarskih objektov in nakupu opreme, namenjene kmetijski pridelavi, naložbam v trajne nasade, agromelioracije in urejanje privatnih dostopov na kmetijskem gospodarstvu.

2. Za ohranjanje tradicionalnih stavb:

— do 60 % dejanskih stroškov za naložbe v neproizvodne dediščine in za naložbe v proizvodne dediščine, pod pogojem, da naložba ne povzroči povečanja proizvodne zmogljivosti.

3. Za plačilo zavarovalnih premij:

— razlika med višino sofinancirane zavarovalne premije iz nacionalnega proračuna, do 50 % upravičenih stroškov zavarovalne premije za zavarovanje posevkov in plodov ter živali zaradi bolezni.

4. Za zagotavljanje tehnične pomoči v kmetijskem sektorju:

— do 100 % stroškov na področju izobraževanja, usposabljanja kmetov, svetovalnih storitev, organizaciji forumov, tekmovanj, razstav, sejmov, publikacij, katalogov, spletišč, razširjanja znanstvenih dognanj. Pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem

Datum začetka izvajanja: Junij 2007 (oz. na dan začetka veljavnosti pravilnika)

Trajanje sheme ali individualne pomoči: Do 31. decembra 2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: III. poglavje predloga Pravilnika o dodeljevanju državnih pomoči v občini Dobrna, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

12. člen: Pomoč za plačilo zavarovalnih premij,

15. člen: Zagotavljanje tehnične pomoči v kmetijskem sektorju

Zadevni gospodarski sektor(-ji): Kmetijstvo – rastlinska in živinorejska pridelava

Naziv in naslov organa, ki dodeli pomoč:

Občina Dobrna Dobrna 19 SLO-3204 Dobrna

Spletni naslov: http://www.uradni-list.si/1/ulonline.jsp?urlid=200771&dhid=91192

Drugi podatki: Pri ukrepu za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči

Martin BRECL

Župan

Številka XA: XA 220/07

Država članica: Francija

Regija: Ozemeljske skupnosti (regije, departmaji), ki želijo dopolniti državne pomoči ali same dodeliti takšne pomoči

Naziv sheme pomoči: Aides à l'appui technique en faveur des productions de fruits, de légumes, de la viticulture et de l'horticulture ornementale

Pravna podlaga: Articles L 621-1 et s. du Code rural

Načrtovani letni izdatki po shemi: Letni proračun pomoči je (če bodo na voljo proračunska sredstva) ocenjen na 1 000 000 EUR za VINIFLHOR in na nedoločen znesek s strani ozemeljskih skupnosti

Največja intenzivnost pomoči: Do 100 % upravičenih stroškov. Pomoč se bo dodelila v obliki subvencioniranih storitev in ne bo vključevala neposrednih plačil v denarju proizvajalcem

Datum začetka izvajanja: Od datuma potrdila o prejemu povzetka o državni pomoči s strani Komisije

Trajanje sheme ali individualne pomoči: Šest let

Cilj pomoči: Shema pomoči spada v okvir člena 15 Uredbe (ES) št. 1857/2006. Ob upoštevanju vedno višjih cen energije bo namen pomoči za tehnično podporo predvsem spodbuditi proizvajalce, ki svoje pridelke gojijo v rastlinjakih, da za svoje proizvodne objekte in naprave izberejo najustreznejšo energetsko strategijo. V tem okviru se bodo lahko subvencionirali tehnično-ekonomski pregledi in energetske analize. Vendar bi pri tehnični podpori v šestih letih lahko prišlo do sprememb zaradi novih ovir, ki bi se proizvajalcem zgoraj navedenih sektorjev lahko pojavile pri proizvodnji ali na trgu. Iz tega razloga se bo pomoč za tehnično podporo lahko dodelila za kritje stroškov usposabljanja, storitev nadomeščanja, posameznih svetovalnih storitev, zlasti v okviru projektov prestrukturiranja ali diverzifikacije proizvodnje, stroškov udeležbe na sejmih, razstavah in tekmovanjih, razširjanja gospodarskih informacij ali znanstvenih spoznanj (vključno s stroški za izdajanje publikacij in oblikovanje spletnih strani)

Zadevni gospodarski sektorji: Sektor sadja, zelenjave, vinogradništva in okrasnih rastlin

Naziv in naslov organa, ki dodeli pomoč:

Office National Interprofessionnel des Fruits, des Légumes, des Vins et de l'Horticulture (VINIFLHOR) TSA 40004 F-93555 Montreuil sous Bois Cedex

Naslov spletne strani: www.viniflhor.fr

Rubrika: „espace fruits et légumes“ (sadje in zelenjava)

Podrubrika: „réglementation française“ (francoska zakonodaja), podrazdelek: „aides d'Etat“ (državne pomoči)

Drugi podatki: kadar bodo ozemeljske skupnosti dopolnjevale financiranje VINIFLHOR, bodo morale delovati pod enakimi pogoji, kot so tisti, ki jih določi urad, in preveriti spoštovanje zgornjih mej pomoči

Številka XA: XA 221/07

Država članica: Madžarska

Regija: Država v celoti

Naziv sheme pomoči ali ime podjetja, ki prejme individualno pomoč:

— A tenyésztésszervezési feladatok támogatása a törzskönyvezés, a teljesítményvizsgálat és a tenyészérték megállapítás igazgatási, illetőleg vizsgálati költségeihez történő hozzájárulás formájában

Pravna podlaga:

— A 2007. évi tenyésztésszervezési feladatok támogatása igénybevételének részletes feltételeiről szóló …/2007. (…) FVM rendelet

— Az állattenyésztésről szóló 1993. évi CXIV. törvény

Načrtovani letni izdatki po shemi ali skupni znesek individualne pomoči, dodeljene podjetju: 780 milijonov HUF

Največja intenzivnost pomoči: Pomoč v višini do 100 % za kritje upravnih stroškov uvedbe in vodenja rodovniških knjig, do 70 % stroškov testov za ugotavljanje genetske kakovosti ali donosa živine ter do 50 % stroškov preizkušanja učinkovitosti za namene odobritve pasem.

Uredba določa največji znesek pomoči na postavko

Datum začetka izvajanja: Avgust 2007, po sprejetju stališča Komisije

Trajanje sheme ali individualne pomoči:

Cilj pomoči: Cilj navedene pomoči je ohranjanje in izboljšanje genetske kakovosti živine ter zagotavljanje organizacijskih dejavnosti pri živinoreji.

Določbe člena 16(a) Uredbe (ES) št. 1857/2006 se uporabljajo za pomoč pri vodenju rodovniških knjig. Pomoč za teste za ugotavljanje genetske kakovosti ali donosa živine je v skladu z določbami člena 16(b).

Upravičeni stroški programa so bili določeni z upoštevanjem izdatkov iz leta 2007; največji znesek, ki se lahko upošteva, je določen z Uredbo

Zadevni sektor(-ji): Govedo, prašiči, ovce, koze, konji, perutnina in nekatere hišne živali

Naziv in naslov organa, ki dodeli pomoč. Spletni naslov:

Földművelésügyi és Vidékfejlesztési Minisztérium Kossuth Lajos tér 11. H-1055 Budapest

Spletni naslov: http://www.fvm.hu/main.php?folderID=1846&articleID=10860&ctag=articlelist&iid=1

Budimpešta, 10. avgusta 2007

Dr. Máhr ANDRÁS

szakállamtitkár

Številka XA: XA 242/07

Država članica: Slovaška republika

Regija: —

Naziv sheme pomoči ali ime podjetja, ki prejme individualno pomoč: Schéma štátnej pomoci poskytovanej formou odpustenia alebo zníženia povinnosti zaplatiť poplatok z omeškania podľa § 574 Občianskeho zákonníka a odpustenia alebo zníženia úroku z omeškania podľa § 18, ods. 2 zákona č. 580/2004 Z. z. o zdravotnom poistení v znení neskorších predpisov – poskytovanie štátnej pomoci malým a stredným podnikom pôsobiacim v prvotnej výrobe poľnohospodárskych výrobkov

Pravna podlaga:

— § 574 Občianskeho zákonníka

— § 18 zákona č. 580/2004 Z. z. o zdravotnom poistení v znení neskorších predpisov

— zákon č. 231/1999 Z. z. o štátnej pomoci v znení neskorších predpisov

— Uredba Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3)

Načrtovani letni izdatki po shemi ali skupni znesek individualne pomoči, dodeljene podjetju: 100 milijonov SKK v drugi polovici leta 2007; 200 milijonov SKK za vsako leto od leta 2008 do 2013

Največja intenzivnost pomoči:

(a) 50 % upravičenih naložb v območja z omejenimi možnostmi ali območja iz člena 36(a)(i), (ii) in (iii) Uredbe (ES) št. 1698/2005, kot določijo države članice v skladu s členoma 50 in 94 navedene uredbe;

(b) 40 % upravičenih naložb v druge regije;

(c) 60 % upravičenih naložb v območja z omejenimi možnostmi ali območja iz člena 36(a)(i), (ii) in (iii) Uredbe (ES) št. 1698/2005, kot določijo države članice v skladu s členoma 50 in 94 navedene uredbe, in 50 % v druge regije, če naložbe opravljajo mladi kmetje v petih letih od vzpostavitve kmetijskega gospodarstva;

(d) 75 % upravičenih naložb v območja iz točke (a) in 60 % v druge regije, če zaradi naložb pride do izrednih stroškov za varstvo in izboljšanje stanja okolja, izboljšanje higienskih pogojev na živinorejskih gospodarstvih ali dobrega počutja živali. To povečanje se lahko dodeli le za naložbe, ki presegajo minimalne zahteve Skupnosti, ali za naložbe, ki naj bi bile usklajene z novimi uvedenimi minimalnimi standardi. Povečanje mora biti omejeno na izredne upravičene stroške, ki so nujni, in se ne sme uporabljati v primeru investicij, ki povzročijo večjo proizvodno zmogljivost.

Največji znesek pomoči, dodeljene posameznemu podjetju, ne sme presegati 400 000 EUR v katerem koli od treh proračunskih let ali 500 000 EUR, če se podjetje nahaja na območju z omejenimi možnostmi ali na območju iz člena 36(a)(i), (ii) ali (iii) Uredbe (ES) št. 1698/2005, kot določijo države članice v skladu s členoma 50 in 94 navedene uredbe

Datum začetka izvajanja: September 2007

Trajanje sheme ali individualne pomoči: Do 31. decembra 2013

Cilj pomoči: Naložbeni projekti malih in srednje velikih podjetij, ki se ukvarjajo s primarno proizvodnjo kmetijskih proizvodov in ki se osredotočajo na naložbe v kmetijska podjetja, v skladu s členom 4 Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

Zadevni gospodarski sektorji: Primarna proizvodnja kmetijskih proizvodov (Priloga 1 k Pogodbi o ustanovitvi Evropske skupnosti)

Naziv in naslov organa, ki dodeli pomoč:

Všeobecná zdravotná poisťovňa, a. s. Mamateyova 17 SK-850 05 Bratislava 55

Spletna stran: http://www.vszp.sk/showdoc.do?docid=483

Drugi podatki: —

Številka XA: XA 255/07

Država članica: Slovaška republika

Regija: —

Naziv sheme pomoči: Schéma štátnej pomoci na založenie a vedenie plemennej knihy a plemenárskej evidencie stáda

Pravna podlaga: Pravne podlage za dodelitev pomoči so:

§ 4 nariadenia vlády SR č. 369/2007 Z. z. z 8. augusta 2007 o niektorých podporných opatreniach v pôdohospodárstve,

zákon č. 231/1999 Z. z. o štátnej pomoci v znení neskorších predpisov,

člen 16(1)(a) in (3) Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

Načrtovani letni izdatki po shemi: Predviden obseg financiranja po shemi za leto 2007 znaša 22 milijonov SKK.

Predviden obseg financiranja po shemi za vsako leto od leta 2008 naprej znaša 30 milijonov SKK.

Skupni proračun predviden za vzpostavitev in vodenje rodovniških knjig in plemensko rodovniških evidenc za obdobje 2008–2013 znaša 180 milijonov SKK

Največja intenzivnost pomoči: Pomoč se lahko dodeli živinorejcem v višini do 100 % vrednosti subvencioniranih storitev za vzpostavitev in vodenje rodovniških knjig ter plemensko rodovniških evidenc. Subvencija se uporablja le za upravne stroške vzpostavitve in vodenja rodovniških knjig ter plemensko rodovniških evidenc

Datum začetka izvajanja: September 2007

Trajanje sheme: Do 31. decembra 2013

Cilj pomoči: Cilj pomoči je podpora malim in srednje velikim podjetjem v sektorju živinoreje

Zadevni gospodarski sektorji: Primarna proizvodnja kmetijskih proizvodov iz Priloge I k Pogodbi ES

Naziv in naslov organa, ki dodeli pomoč: Organ, ki dodeli pomoč:

Ministerstvo pôdohospodárstva SR

Dobrovičova ulica 12

SK-812 66 Bratislava

Tel.: (421-2) 59 26 61 11

Spletna stran: http://www.land.gov.sk/index.php?navID=153&id=410

Upravljavec sheme:

Pôdohospodárska platobná agentúra (paying agency)

Dobrovičova ulica 12

SK-815 26 Bratislava

Tel.: (421-2) 59 26 61 11

Spletna stran: http://www.land.gov.sk/apa/index.php?p=DP_metpok

Drugi podatki: Državna pomoč se dodeli v obliki subvencioniranih storitev preko priznane živinorejske organizacije ali akreditirane organizacije rejcev.

Za nepovratna sredstva zaprosijo priznane živinorejske organizacije ali akreditirane organizacije rejcev. Vloge za nepovratna sredstva se do 31. januarja zadevnega koledarskega leta predložijo glavnemu uradu plačilne agencije v odgovor na povabilo, ki ga izda plačilna agencija. V letu 2007 je treba vloge predložiti do 30. septembra.

Na podlagi prejetih vlog plačilna agencija sešteje vse upravičene vloge za nepovratna sredstva, ki jih je prejela v zadevnem koledarskem letu. Če skupni znesek takšnih vlog presega znesek razpoložljivega financiranja v proračunu, plačilna agencija določi pretvorni koeficient, s katerim se preračuna upravičenost do nepovratnih sredstev za posameznega upravičenega vlagatelja.

Pomoč se lahko dodeli v skladu s Prilogo I k Uredbi Komisije (ES) št. 70/2001 malim in srednje velikim podjetjem, ki delujejo v sektorju živinoreje za kritje do 100 % upravnih stroškov vzpostavitve in vodenja rodovniških evidenc.

Nepovratna sredstva se izplačajo na podlagi pogodbe o dodelitvi nepovratnih sredstev med plačilno agencijo in vlagateljem. Priznana živinorejska organizacija ali akreditirana organizacija rejcev upošteva prejeta nepovratna sredstva pri izvajanju storitev do 100 % vrednosti storitev, vendar ne sme preseči zneska nepovratnih sredstev. Nepovratna sredstva se preračunajo tako, da se število zabeleženih živali na koncu predhodnega leta pomnoži s stopnjo, ki je določena za zadevno vrsto in pasmo živine, kot določa Priloga 3 k Uredbi vlade. Priznana živinorejska organizacija ali akreditirana organizacija rejcev zagotovi pomoč posameznim rejcem v teku zadevnega koledarskega leta v obliki subvencioniranih storitev.

Odobril: Ľubomír Miček, generalni direktor, Oddelek za razvoj podeželja, Ministrstvo za kmetijstvo Slovaške republike